CELEX: 32006L0079
Language: mt
Date: 2006-10-05 00:00:00
Title: 2006/79/KE: Direttiva tal-Kunsill 2006/79/KE tal- 5 ta’ Ottubru 2006 dwar eżenzjonijiet mit-taxxi applikabbli għall-importazzjoni ta' kunsinni żgħar ta' merkanzija ta' natura mhux kummerċjali minn pajjiżi terzi (verżjoni kodifikata)

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               526
            
         DIRETTIVA TAL-KUNSILL 2006/79/KE
   tal-5 ta’ Ottubru 2006
   dwar eżenzjonijiet mit-taxxi applikabbli għall-importazzjoni ta' kunsinni żgħar ta' merkanzija ta' natura mhux kummerċjali minn pajjiżi terzi
   (verżjoni kodifikata)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,
   Wara li kkunsidra l-proposta tal-Kummissjoni,
   Wara li kkunsidra l-Opinjoni tal-Parlament Ewropew (1),
   Wara li kkunsidra l-Opinjoni tal-Kumitat Ekonomiku u Soċjali Ewropew (2),
   Billi:
   
               (1)
            
            
               Id-Direttiva tal-Kunsill 78/1035/KEE tad-19 ta' Diċembru 1978 dwar l-eżenzjoni minn taxxi fuq importazzjonijiet ta' kunsinni żgħar ta' oġġetti ta' kwalità mhux kummerċjali minn pajjiżi terzi (3) kienet emendata sostanzjalment diversi drabi (4). Għal raġunijiet ta' ċarezza u ta' kontinwità l-imsemmija Direttiva għandha tkun kodifikata.
            
         
               (2)
            
            
               Għandha ssir dispożizzjoni għall-eżenzjoni mit-taxxi fuq id-dħul u t-taxxi tas-sisa fuq l-importazzjonijiet ta' kunsinni żgħar ta' merkanzija ta' natura mhux kummerċjali minn pajjiżi terzi.
            
         
               (3)
            
            
               Għal dak il-għan il-limiti li fihom dik l-eżenzjoni għandha tkun applikata għandhom, għal raġunijiet prattiċi, ikunu safejn possibbli l-istess bħal dawk stabbiliti għall-arranġamenti Komunitarji għall-eżenzjoni mid-dazju doganali fir-Regolament tal-Kunsill (KEE) Nru 918/83 tat-28 ta' Marzu li jwaqqaf sistema Komunitarja ta' eżenzjonijiet minn dazju doganali (5).
            
         
               (4)
            
            
               Hu meħtieġ li jkunu stabbiliti limiti speċjali għal ċerti prodotti minħabba l-livell għoli ta' tassazzjoni li għalihom preżentement huma soġġetti fl-Istati Membri.
            
         
               (5)
            
            
               Din id-Direttiva għandha tkun mingħajr preġudizzju għall-obbligi ta’ l-Istati Membri relatati ma' l-iskadenzi għat-traspożizzjoni fil-liġi nazzjonali tad-Direttivi mniżżla fil-Parti B ta' l-Anness I,
            
         ADOTTA DIN ID-DIRETTIVA:
   Artikolu 1
   1.   Merkanzija f'kunsinni żgħar ta' natura mhux kummerċjali mibgħuta minn pajjiż terz minn persuni privati lil persuni privati oħrajn fi Stat Membru għandhom ikunu eżenti ma' l-importazzjoni mit-taxxa fuq id-dħul u t-taxxa tas-sisa.
   2.   Għall-finijiet tal-paragrafu 1, “kunsinni żgħar ta' natura mhux kummerċjali” għandha tfisser kunsinni li:
   
               (a)
            
            
               huma ta' natura okkażjonali;
            
         
               (b)
            
            
               ikollhom biss merkanzija maħsuba għall-użu personali jew familjari tad-destinatarji, li n-natura u l-kwantità tagħha ma jindikawx li din tkun qed tiġi importata għal xi għan kummerċjali;
            
         
               (c)
            
            
               ikollhom merkanzija b'valur totali li ma jeċċedix EUR 45;
            
         
               (d)
            
            
               ikunu mibgħuta minn min jibgħat, lid-destinatarju, mingħajr ħlas ta' ebda xorta.
            
         Artikolu 2
   1.   L-Artikolu 1 għandu japplika għall-merkanzija elenkata hawn taħt għal-limiti kwantitattivi li ġejjin:
   
               (a)
            
            
               prodotti tat-tabakk
               
                           (i)
                        
                        
                           50 sigarett,
                           jew
                        
                     
                           (ii)
                        
                        
                           25 cigarillos (sigarri ta' piż massimu ta' tlett grammi kull wieħed),
                           jew
                        
                     
                           (iii)
                        
                        
                           10 sigarri,
                           jew
                        
                     
                           (iv)
                        
                        
                           50 gramma ta' tabakk tat-tipjip;
                        
                     
         
               (b)
            
            
               alkoħol u xorb alkoħoliku:
               
                           (i)
                        
                        
                           xarbiet distillati u spirti ta' qawwa alkoħolika li taqbeż it-22 % vol.; alkoħol etiliku mhux żnaturat ta' 80 % vol. u iktar: flixkun wieħed normali (sa litru),
                           jew
                        
                     
                           (ii)
                        
                        
                           xorb distillat u spirti, u aperitivi magħmulin b'bażi ta' inbid jew alkoħol, tafia, saké jew xorb simili ta' qawwa alkoħolika ta' 22 % vol. jew inqas; inbejjed li jfexfxu, inbejjed imsaħħa: flixkun wieħed normali (sa litru),
                           jew
                        
                     
                           (iii)
                        
                        
                           inbejjed bla gass: żewġ litri;
                        
                     
         
               (c)
            
            
               fwejjaħ: 50 gramma,
               jew
               “eaux de toilette”: 0,25 ta' litru jew tmien uqijiet;
            
         
               (d)
            
            
               kafé: 500 gramma,
               jew
               estratti u essenzi tal-kafe: 200 gramma;
            
         
               (e)
            
            
               té: 100 gramma,
               jew
               estratti u essenzi tat-té: 40 gramma.
            
         2.   L-Istati Membri għandhom id-dritt li jnaqqsu l-kwantitajiet tal-prodotti msemmija fil-paragrafu 1 eliġibbli għal eżenzjoni minn taxxa fuq id-dħul u taxxi tas-sisa, jew li jneħħu għal kollox l-eżenzjoni għal dawk il-prodotti.
   Artikolu 3
   Kwalunkwe merkanzija elenkata fl-Artikolu 2 li jkunu jinsabu f'kunsinna żgħira ta' natura mhux kummerċjali fi kwantitajiet li jeċċedu dawk stabbiliti fl-imsemmi Artikolu għandhom ikunu esklużi fl-intier tagħhom mill-eżenzjoni.
   Artikolu 4
   1.   L-ekwivalenti ta' l-euro fil-munita nazzjonali li għandha tapplika għall-implimentazzjoni ta' din id-Direttiva għandu jkun stabbilit darba fis-sena. Ir-rati applikabbli għandhom ikunu dawk miksuba fl-ewwel jum tax-xogħol ta' Ottubru b'effett mill-1 ta' Jannar tas-sena ta' wara.
   2.   L-Istati Membri jistgħu jiġbdu għad-dritt l-ammonti fil-munita nazzjonali li jirriżultaw mill-konverżjoni ta’ l-ammonti fl-euro previsti fl-Artikolu 1(2), dment li dan il-ġbid għad-dritt ma jaqbiżx l-EUR 2.
   3.   L-Istati Membri jistgħu jżommu l-ammont ta' l-eżenzjoni fis-seħħ fiż-żmien ta' l-aġġustament annwali previst fil-paragrafu 1 jekk, qabel il-ġbid għad-dritt previst fil-paragrafu 2, konverżjoni ta' l-ammont ta' l-eżenzjoni espress f'euros tista' tirriżulta f'bidla ta' inqas minn 5 % fl-eżenzjoni espressa fil-munita nazzjonali.
   Artikolu 5
   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b'din id-Direttiva. Il-Kummissjoni għandha tinforma lill-Istati Membri l-oħra b’dan
   Artikolu 6
   Id-Direttiva 78/1035/KEE għandha tkun revokata, mingħajr preġudizzju għall-obbligi ta' l-Istati Membri relatati ma' l-iskadenzi għat-traspożizzjoni fil-liġi nazzjonali tad-Direttivi stabbiliti fil-Parti B ta' l-Anness I.
   Referenzi għad-Direttiva revokata għandhom jinftiehmu bħala referenzi għal din id-Direttiva u għandhom jinqraw skond it-tabella ta' korrelazzjoni fl-Anness II.
   Artikolu 7
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali ta’ l-Unjoni Ewropea.
   Artikolu 8
   Din id-Direttiva hija indirizzata lill-Istati Membri.
   
      Magħmul fil-Lussemburgu, 5 ta’ Ottubru 2006.
      
         
            Għall-Kunsill
         
         
            Il-President
         
         K. RAJAMAKI
      
   
   
      (1)  Għadha mhix ippubblikata fil-Ġurnal Uffiċjali.
   
      (2)  Għadha mhix ippubblikata fil-Ġurnal Uffiċjali.
   
      (3)  ĠU L 366, 28.12.1978, p. 34. Direttiva kif emendata l-aħħar bl-Att ta’ l-Adeżjoni 1994.
   
      (4)  Ara l-Anness I, Parti A.
   
      (5)  ĠU L 105, 23.4.1983, p. 1. Ir-Regolament kif emendat l-aħħar bl-Att ta’ l-Adeżjoni ta' l-2003.
   
      ANNESS I
      PARTI A
      Id-Deċiżjoni revokata bl-emendi suċċessivi tagħha
      
                  Id-Direttiva tal-Kunsill 78/1035/KEE (1)
                  
                  (ĠU L 366, 28.12.1978, p. 34)
               
               
                   
               
            
                  Id-Direttiva tal-Kunsill 81/933/KEE
                  (ĠU L 338, 25.11.1981, p. 24)
               
               
                  l-Artikolu 2 biss
               
            
                  Id-Direttiva tal-Kunsill 85/576/KEE
                  (ĠU L 372, 31.12.1985, p. 30)
               
               
                   
               
            
         
      PARTI B
      Skadenzi għat-traspożizzjoni fil-liġi nazzjonali
      (imsemmija fl-Artikolu 6)
      
                  Direttiva
               
               
                  Skadenza għat-traspożizzjoni
               
            
                  78/1035/KEE
               
               
                  1 ta' Jannar 1979
               
            
                  81/933/KEE
               
               
                  31 ta' Diċembru 1981
               
            
                  85/576/KEE
               
               
                  30 ta' Ġunju 1986
               
            
         (1)  Id-Direttiva 78/1035/KEE kienet emendata wkoll bl-Att ta' l-Adeżjoni ta' l-1994.
   
   
      ANNESS II
      TABELLA TA' KORRELAZZJONI
      
                  Direttiva 78/1035/KEE
               
               
                  Din id-Direttiva
               
            
                  Artikolu 1(1)
               
               
                  Artikolu 1(1)
               
            
                  Artikolu 1(2), l-ewwel inċiż
               
               
                  Artikolu 1(2)(a)
               
            
                  Artikolu 1(2), it-tieni inċiż
               
               
                  Artikolu 1(2)(b)
               
            
                  Artikolu 1(2), it-tielet inċiż
               
               
                  Artikolu 1(2)(c)
               
            
                  Artikolu 1(2), ir-raba' inċiż
               
               
                  Artikolu 1(2)(d)
               
            
                  Artikolu 2(1)(a) minn “50 sigaretti” sa “50 grammi ta' tabakk tat-tipjip”
               
               
                  Artikolu 2(1)(a)(i) sa (iv)
               
            
                  Artikolu 2(1)(b)
               
               
                  Artikolu 2(1)(b)
               
            
                  Artikolu 2(1)(b), l-ewwel inċiż
               
               
                  Artikolu 2(1)(b)(i)
               
            
                  Artikolu 2(1)(b), it-tieni inċiż
               
               
                  Artikolu 2(1)(b)(ii)
               
            
                  Artikolu 2(1)(b), it-tielet inċiż
               
               
                  Artikolu 2(1)(b)(iii)
               
            
                  Artikolu 2(1)(c), (d) u (e)
               
               
                  Artikolu 2(1)(c), (d) u (e)
               
            
                  Artikolu 2(2)
               
               
                  Artikolu 2(2)
               
            
                  Artikolu 2(3)
               
               
                  —
               
            
                  Artikolu 3
               
               
                  Artikolu 3
               
            
                  Artikolu 4(1)
               
               
                  —
               
            
                  Artikolu 4(2)
               
               
                  Artikolu 4(1)
               
            
                  Artikolu 4(3)
               
               
                  Artikolu 4(2)
               
            
                  Artikolu 4(4)
               
               
                  Artikolu 4(3)
               
            
                  Artikolu 5(1)
               
               
                  —
               
            
                  Artikolu 5(2)
               
               
                  Artikolu 5
               
            
                  —
               
               
                  Artikolu 6
               
            
                  —
               
               
                  Artikolu 7
               
            
                  Artikolu 6
               
               
                  Artikolu 8
               
            
                  —
               
               
                  Anness I
               
            
                  —
               
               
                  Anness II